google/wiki40b huggingface dataset:
Salman Ahmad

Musikkarriere

Han var medlem i bandet Vital Signs, men forlot bandet etter deres debutalbum. Han fortsatte så i bandet Junoon som er sørasias største og lengstlevende rockeband.

TV-opptredener

Salam Ahmad har deltatt dokumentaren It's My Country Too for BBC og dokumentaren The Rock Star and The Mullahs for PBS. Han har også vært på CNN og NPR for å snakke på vegne av det muslimske og det pakistanske folk.

Nobels fredspris-konserten

I desember 2007 spilte Ahmad sammen med artister fra hele verden, på Nobels fredspriskonserten i Oslo med sitt band Junoon. Han spilte til ære for Al Gore og FNs klimapanel.

Konflikt med norsk politiker

Konflikten handlet om at Salman Ahmad nektet for å ha mottatt honorar fra høyrepolitikeren Aamir Sheikh for en veldedighetskonsert i Oslo for jordskjelvet i Kashmir 2005, til tross for at han har signert en norskskrevet kontrakt 5. november 2005. Ahmad beskyldte med uttalelsen: «Jeg kan ikke norsk. Signaturen på denne kontrakten er tydelig forfalsket» at Sheikh for å ha forfalsket kontrakten. Men etter at kontrakten har blitt gjennomgått av den profesjonelle  skriftgransker Reidun Wilhelmsen har det blitt konkludert med at underskriften var ekte. Ahmad uttaler så at han ønsker å gå rettens vei, Sheikh hyret John Christian Elden.
Forbundet Steinerskolene i Norge

Forbundet Steinerskolene i Norge er en paraplyorganisasjon som representerer steinerskoler i Norge. Organisasjonen er et sentralt forum for samarbeid mellom skolene og representerer dem overfor utdanningsmyndighetene i mange sammenhenger. Forbundet har sitt tilhold på Berle, Professor Dahls gate 30 i Oslo.
Hanslope

Stedsnavnet

Stedsnavnet har utviklet seg i århundrenes løp. På 1000-tallet var det mangfoldig stavet som Hammescle, Hanslepe eller Anslepe. I Domesday Book (1086) ble den omtalt som Hanslape, et navn den hadde frem til viktoriansk tid, skjønt varianter som Anslap, Anslapp og Hanslapp kunne også forekomme så sent som tidlig på 1700-tallet. Navnet er av angelsaksisk opphav, og betyr «Hamas skråning» eller «Hamas gjørmete sted». Hama er et angelsaksisk mannsnavn.

Historie

Den lokale godsherren bygde 1100-tallet et festning i utkanten av sognet, og bebyggelsen omkring dette ble etter hvert en egen landsby, Castlethorpe. Borgsherren, William Mauduit, mistet både festningen og sine eiendommer i Hanslope i 1215, da han skal ha planlagt et opprør mot kong Johan uten land. Etter kongens død ble festningen revet, men han fikk tilbake herregården og en stor eiendom i Hanslope. Han anla en stor park der, som det fortsatt finnes levninger av. Isabel Mauduit var mor til William de Beauchamp, 9. jarl av Warwick (1237–1298). Fra 1293 bevitner charter at jarlen hadde et ukentlig marked i Hanslope på torsdagene og en tredagers årlig marked ved den religiøse markeringen av apostelen Jakob, det vil si 24., 25. og 26. juli. Statusen som markedsby (town) falt bort senere.
I 1697 trakk den framstående urmakeren Joseph Knibb (1640–1711) seg tilbake fra London og til Hanslope, anskaffet seg Green End Farm på 230 acre eller 93 hektar. Til tross for sin pensjonering fortsatte ha å skru sammen klokker, en del av disse har overlevd.
Blondeindustrien blomstret i Buckinghamshire i viktoriansk tid, og produksjonen i Hanslope var vurdert på begynnelsen av 1800-tallet som en av de beste. I 1862 var det rundt 500 kvinner og barn i sognet som var sysselsatt i denne industrien.
Cuba (sjokolade)

Cuba er en sjokolade produsert av Nidar. Den består av nougat og sprøristede mandler, og ble lansert i 1938.

Ingredienser

Sukker, tørrmelk, mandler (11%), vegetabilsk fett, kakaosmør, kakaomasse, hasselnøtter, kakaopulver, emulgator (soyalecitin), salt og aroma (vanillin)
Kan inneholde spor av andre nøtter.
Skårungen

Forarbeid og produksjon

I oktober 2015 annonserte NRK etter deltakere til sin realityserie Skårungen, og i løpet av ett par uker var det mottatt over 750 søknader fra menn og kvinner som ønsket å delta i programmet. I utvelgelsesprosessen, som ble foretatt av ansatte i produksjonsselskapet Outcast, ble det tatt ut tolv deltakere.
Innspillingene til serien ble gjort i Svolvær i løpet av Lofotfisket, og startet 15. februar 2016. Deltakerne var delt inn i lag på fire personer på hver fiskebåt, som hadde en størrelse på over 40 fot. Hvert lag ble fulgt av et kamerateam på to eller tre personer.
Den første episoden ble fulgt av 564 000 seere.

Deltakere

Det var fire deltakere og en skipper på hvert lag. Lagene hadde navn etter fiskebåtene deltakerne var fordelt på.
Michael Collins (fotballspiller)

Liverpool FC

Collins signerte en 2-års proffkontrakt med Merseyside-klubben i juli 2007 på sin 17-årsdag.
Våren 2008 var Collins på besøk hos den svenske klubben Enköping med tanke på et ulån, men valgte å ikke gå dit.

Triestina

Collins hadde et år igjen av sin kontrakt med Liverpool, men valgte, på grunn av lite spilletid, å spørre om å få lov til å gå, noe Liverpool aksepterte. Han fikk så tilbud om kontrakt fra det italienske Serie B-laget Triestina, og gikk dit i august 2008, sammen med Conor McCormack.

Landslagsspill

Collins har spilt kamper for det irske U17-landslaget. Collins og McCormack ble begge tatt ut til det irske U19-landslaget til en turnering i Irland i perioden 18.-21. august.
Qianjin

Qianjin (kinesisk: 前进区, pinyin: Qiánjìn Qū) er et bydistrikt i bydistriktet Jiamusi i provinsen Heilongjiang i Folkerepublikken Kina.
Det har et areal på 13,72 km² og teller 155.000 innbyggere.
Dette er administrasjonssetet for byprefekturet Jiamusi. Distriktet er langs elven Songhuas søndre bredd.
Erlend Isaksen

Erlend Isaksen er en norsk volleyballspiller som siden 2015 har spilt for BK Tromsø. Isaksen er kantspiller, og ble toppscorer for Tromsø i 2017/18, med 140 poeng. Laget endte på 3.plass i Mizunoligaen den sesongen.
Mulens Portland Combo

Mulens Portland Combo er et løst sammensatt blues- og soul-band med trommeslager og leder Rolf «Mulen» Karlsen fra Slemmestad som eneste faste medlem. Bandet ble dannet i 1981, som et lokalt band i miljøet rundt sementfabrikken på Karlsens hjemsted på Slemmestad. Gjennom årene har rundt 90 musikere, hvorav mange av landets elitemusikere, vært innom besetningen. Bandet har fem plateutgivelser. Kjente musikere som har spilt i gruppa er Freddy Dahl, Sigurd Køhn, Tom Mathisen, Ole Henrik Giørtz og Vidar Busk.
Sorte engler

Om filmen

Sorte engler ble godt mottatt under den 51. filmfestivalen i Venezia i 1994, og ble en av de mest kritikerroste filmene det året. Kritikere roste de fleste sidene ved filmen, spesielt rolleskildringene til da de ukjente skuespillerne Winslet og Lynskey, og Jacksons regi. Filmen ble nominert til Oscar for beste originalmanus.
Filmen ble jevnt over godt mottatt av anmelderne og har fått så mye som 92 % på Rotten Tomatoes. Den ble også godt mottatt av de norske anmelderne. Blant annet så gav Dagbladet, Dagsavisen og FilmMagasinet den terningkast fem, VG og Film&Kino fire og Aftenposten tre.
Joséphine Pagnier

Karriere

Pagnier tok lagbronse med de franske juniorjentene under Junior-VM på ski 2018 i Kandersteg, på lag med Océane Paillard, Romane Dieu og Lucile Morat.
15. desember 2018 debuterte hun i verdenscupen i skihopping på hjemmebane i Prémanon, hvor hun kom til finaleomgangen og endte på 30.-plass.
Norges fjordhestlag

Norges Fjordhestlag ble grunnlagt i 1949 og arbeider for avl og bruk av fjording. Laget holder til på Nordfjordeid i Sogn og Fjordane og gir ut bladet Fjordhesten 4 gonger i året. I dag har laget rundt 1300 medlemmer. Norges Fjordhestlag er demokratisk organisert, og laget har over femti lokallag som er fordelt utover store deler av landet. Noen av de lokale fjordhestlagene fantes før Norges Fjordhestlag ble grunnlagt. Det første fjordhestlaget ble startet opp allerede i 1899. Leder for Norges Fjordhestlag er Janne Seilen (2012). Norges Fjordhestlag har organisasjonsnummer 971 364 653 i Brønnøysundregisteret.
Kølig Kaj

Bakgrunn

Kølig Kaj var den første rapperen som vant Dansk Melodi Grand Prix, og i etterkant av seieren ble Kølig Kaj uglesett av det danske hiphopmiljøet, som mente han hadde «solgt seg ut» til et kommersielt pop-konsept som Melodi Grand Prix. Kølig Kaj trosset kritikken og kalte debutplaten sin for nettopp Solgt ud! som et stikk til kritikerne. Samtidig har musikkfolk ansett seieren som et gjennombrudd for dansk hiphop, siden dette var første gang en raplåt fikk en bred, folkelig støtte i landet.
Med seieren fikk Kølig Kaj også representere Danmark i Eurovision Song Contest 1997 i Dublin. Foran finalen var han tippet å ende sist, men ble til slutt nummer 16 av 25 deltakere. «Stemmen i mit liv» ble også beskyldt for å plagiere «Don't You Know That?» fra 1981 av soulsangeren Luther Vandross. Beskyldningene ble avvist av musikkprodusenten Chief 1, som var en av komponistene bak «Stemmen i mit liv».
Kølig Kaj opptrådte på nytt i Dansk Melodi Grand Prix i 2001, da han presenterte en av deltakersangene. Etter suksessen i 1997 trakk han seg raskt bort fra rampelyset, men i 2014 ga han ut albumet Lokaliseringen, da under navnet Kool Bandi. Albumet fikk relativt dårlig mottakelse av danske anmeldere. Blant annet ga musikkmagasinet GAFFA albumet to av seks mulige stjerner.
I 2017 ble han opptatt i Dansk Freestyle Rap Hall Of Fame, en hederssamling over danske hiphopere.
Jessalyn Gilsig

Tidlig liv og privatliv

Gilsig ble født i Montreal, Quebec, Canada, og er datter av Claire, en forfatter og oversetter, og Toby Gilsig, en ingeniør. Hun begynte som skuespiller da hun var 12 år. Hun gikk på videregående på Trafalgar School for jenter i sentrum av Montreal. Senere har hun studert ved Harvard Universitys American Repertory Theater, og deltok på McGill University fra 1989 til 1993, og gikk ut med en Bachelor of Arts-grad i engelsk i 1993.
Gilsig møtte først Bobby Salomon da begge var Montreal high school-elever. De gikk ut sammen i kort tid, med Gilsig kommenterende at Salomon var «en kul fyr» og fotball quarterback. Etter at Salomon deretter ble en filmprodusent, flyttet de til Hollywood i 2002, og han og Gilsig fornyet sitt vennskap, og begynte å date igjen. Paret giftet seg den 1. januar 2005. Siden både Salomon og Gilsig er jødisk (Gilsig på farssiden), hadde paret et tradisjonelt jødisk bryllup. Gilsig og Salomon har en datter, Penelope, som er født den 26. september 2006. Gilsig søkte om skilsmisse fra Salomon den 8. september 2010, og mente at de hadde uforenlige forskjeller. De har vært separert siden 2009.
Seculum Seculi

Seculum Seculi er et musikkalbum med Sigvart Dagsland, utgitt i 1988.
Six Feet Under (band)

Six Feet Under er et amerikansk death metal-band fra Tampa, Florida. Bandet ble egentlig startet som et sideprosjekt til Cannibal Corpse. Bandet ble startet opp av vokalisten Chris Barnes og den tidligere gitaristen Allen West. De fikk med seg bassist Terry Butler og trommeslager Greg Gall. Sistnevnte er Butlers svoger.
Six Feet Under har gitt ut elleve album, og er det fjerde bestselgende death metal-bandet i USA, med sitt albumsalg i et opplag på 370 000 eksemplarer.

Musikalsk stil

I det Barnes dannet bandet gjorde han det med den hensikten at han ikke skulle gjøre som andre death metal-band. Han skrev heller sanger som var langsommere enn de fleste andre band i samme sjanger, og tekstene var heller ikke like brutale og sjokkerende. Noen år senere gikk tekstene mer over til vold, blod, gørr og død, samt at den inneholder kritikk mot politiske systemer, blant annet ved å etterlyse lovlig bruk av marihuana.
I vokalsk stil er Chris Barnes en av pionerene i death growl, og bruker hovedsakelig bare denne sangarten.
Transplantasjon

Ved en transplantasjon overfører man vev eller organer, et transplantat, fra samme (autotransplantasjon), eller et annet, individ.  Normalt skjer dette fra/til individ av samme art (allotransplantasjon), men det er også mulig å overføre enkelte typer vev fra/til ulike arter (xenotransplantasjon).  Det er også teknisk mulig å overføre hele organer på tvers av artene, for eksempel et hjerte fra en gris til et menneske, men et slikt organ vil raskt avstøtes på grunn av sterke immunologiske mekanismer.

Problemfylt

Når vev fra en kropp møter vev fra en annen kropp, vil kroppen reagere ved at de hvite blodcellene angriper det fremmede vevet. I tillegg produseres det antistoffer mot det nye vevet, på samme måte som ved en infeksjon.  Kroppen prøver med andre ord å avstøte det nye vevet, ettersom det for kroppen oppfattes som et fremmedelement (og «farlig»).  Dette kan skje begge veier; både kroppen det blir transplantert til, og vev som blir transplantert fra en annen kropp, kan produsere antistoffer.
Resultatet av dette kalles «avstøting», og kan i de verste tilfellene (avhengig av hva som transplanteres) være dødelig for det individet som mottar transplantatet.  Ved hjelp av medisin som «demper» immunforsvaret, immunosuppresiva, kan man forhindre eller hemme denne immunologiske reaksjonen.
Glycyphana

Beskrivelse

Nokså små (gjerne 10-12 millimeter), brokete fargede gullbasser.

Utbredelse

Slekten er utbredt i Sørøst-Asia og Australia.
Oussama Haddadi

Landslaget

Han ble tatt ut i Tunisias tropp til VM i fotball 2018 i Russland.
Kappen

Resyme

Kappen handler om den lille statstjenestemannen Akakij Akakijevitsj, som arbeider som kopist ved et departement i St. Petersburg. Fortellinga regnes til Gogols såkalte Petersburgnoveller, som alle har Russlands tidligere hovedstad som ramme omkring handlinga.
Akakij Akakijevitsj er en dypt ensom person som ikke har noe liv utenom det ensformige arbeidet som han utfører på kontoret. Dertil blir han grusomt og nedlatende behandla av kolleger og overordna i departementet, og må hver dag kjempe for å beholde sin lille rest av menneskelig verdighet. Gasjen er på eksistensminimum; et synlig bevis på fattigdommen er frakken som for hvert år blir mer og mer lappete og tynnslitt. Ikke nok med at han må kjempe seg gjennom Petersburgs vinterkulde i sin papirtynne overfrakk; han må også tåle kollegenes spott og hånlatter over påkledninga. En dag sier skredderen stopp. Det er ikke lenger mulig å bøte på den gamle kappen, og hevder at nå må han få sydd seg en ny. Etter først å ha lett fortvilt etter utveier, åpner et uventa lønnspålegg en mulighet for virkelig å kunne anskaffe en ny kappe. Etter at han en stund har spart ytterligere inn på daglige utgifter og tømt en liten sparekasse, kommer dagen da han sammen med skredderen kan ta ut stoff til en ny kappe. 
Den dagen han ankommer kontoret i ny, varm og solid frakk, vekker Akakijevitsj berettiget oppsikt i departementet, og han blir gratulert fra alle hold. En av kollegene vil holde en fest for han samme kveld. For å komme til kollegaens bolig må Akakijevitsj krysse de mer skumle og utrygge delene av Petersburg, men han kommer velberga fram. Til tross for at de andre festdeltakerne snart glemmer både Akakijevitsj og kappen, blir denne festen et lysende unntak i hans triste tilværelse.
På vei hjem i natta skjer imidlertid ulykken. Han blir anholdt av to skumle fyrer og frarøvet kappen. Når han neste dag forsøker å anmelde overfallet til politiet, viser det seg at han stanger hodet mot en vegg av likegyldighet. Ikke én av de øvrighetspersonene som han kontakter, bryr seg om å se på saken. Når han til slutt i fortvilelse kommer med et utbrudd overfor en som Gogol omtaler som en meget betydningsfull person, utsetter han seg for dennes vrede, og blir kasta på dør. Akakijevitsj blir styrta ut i den bitende vinterkulda, og ligger snart hjemme i feberfantasier. Kort tid etter er han død.
Ikke lenge etter Akakijevitsj' død begynner det å gå rykter i Petersburg om et spøkelse som viser seg i embetsmannskikkelse forskjellige steder i byen, og prøver å rive kappen av forbipasserende. Spøkeriet topper seg en kveld da den meget betydningsfulle personen på veg til en venninne blir overfalt og fratatt kappen av en person som han til sin gru gjenkjenner som Akakij Akakijevitsj. Denne opprivende hendelsen fører til at den meget betydningsfulle personen forbedrer seg og begynner å opptre mer rimelig overfor sine underordene og andre som han i embets medfør kommer i kontakt med.
Etter denne hendelsen er spøkelset ikke lenger på ferde i byen. Fortellinga slutter med at det rapporteres om et annet spøkelse i byen. Dette har nøyaktig samme signalement som den røveren som stjal kappen fra Akakij Akakijevitsj.
Elk Hills gasskraftverk

Elk Hills gasskraftverk er et gasskraftverk i det sørlige California i USA. Det har en installert produksjonskapasitet på 500 MW, fordelt på 2+1 turbiner. Dette er et av delstatens mindre fossile kraftverk målt etter installert produksjonseffekt. Anlegget ble påbegynt omkring 2000 og stod ferdig i 2003. Brenselkilden er naturgass.
Duffyoemida

Utseende

Middelsstore, avlange, brunlige trebukker. Antennene er litt kraftige og litt lengre enn kroppen. Pronotum er lengre enn bredt, mer eller mindre sylindrisk med en kraftig tann midt på hver sidekant. Dekkvingene er jevnbrede, beina nokså kraftige, men lårene ikke påfallende fortykkede.

Utbredelse

Slekten er vidt utbredt i Afrika.
Kliniske studier

Kliniske studier er studier som foregår på mennesker og er en undersøkelse av et legemiddel eller en behandlingsmetode. De skal godkjennes av REK (Regionale komitéer for medisinsk og helsefaglig forskningsetikk).
Kliniske studier relatert til legemidler må i tillegg godkjennes av Statens legemiddelverk.
De første forsøkene begynner med små doser på friske, frivillige forsøkspersoner. Etter at substansen er tatt i bruk som et godkjent legemiddel, vil undersøkelse på nye indikasjoner fortsatt betraktes som legemiddelutprøving, og skal bare foretas etter at tillatelse er gitt gjennom en REK og godkjent av SLV.
Kliniske studier er regulert av Forskrift om klinisk utprøving av legemidler til mennesker. Denne regulerer klinisk utprøving av legemidler på mennesker, både på pasienter og på friske personer.
Libor (navn)

Tilnavn

Libby, Liborek, Borek
Meroë

Sivilisasjon

Meroë var sentrum for et blomstrende kongedømme. Grunnlaget for rikdommen var en sterk jernindustri foruten også en internasjonal handel som involverte land så langt borte som Kina og India. Meroës jernvinning og produksjon av metall og metallarbeider var omfattende, og ble eksportert til resten av Afrika og til internasjonal handel. Det egyptisk vannhjulet sakia ble brukt for transportere vann langs irrigasjonsanlegg for å øke jordbruksavlingene. I sin tid var jern et av de viktigste metaller verden over, og meroittiske metallarbeidere var blant de beste i verden. 
Meroë eksporterte også tekstiler basert på bomull og arbeidet på dette produktet nådde sitt høydepunkt i Nubia en gang rundt 400 f.Kr. Dessuten var Nubia rik på gull. Juveler var også et eksportprodukt. Handel med «eksotiske» dyr fra lengre sør i Afrika var ytterligere et trekk ved deres økonomi. Det er mulig at det egyptiske ordet for gull, nub, var kilden til navnet Nubia.
På sitt høydepunkt kontrollerte herskerne i Meroë Nildalen nord og sør i en distanse på mer enn 1000 km.
Kongen av Meroë var en aristokratisk hersker som delte sin autoritet kun med dronningmoren, eller kandake. Imidlertid har dronningmorens rolle forblitt uklar. Administrasjonen besto av skatteministere, seglbærere, overhoder av arkivene, sjefskriverne og andre.
Ved 200-tallet f.Kr. ble et nytt, egenutviklet alfabet, det meroittiske alfabetet, etablert. Det besto av 23 bokstaver og erstattet det egyptiske skriftspråket som til da var i bruk. Meroittisk alfabet var opprinnelig avledet og utviklet fra egyptiske hieroglyfer. Det ble utviklet i den napatanske perioden (rundt 700-300 f.Kr.), og er bevitnet første gang på 100-tallet f.Kr. For en tid var det også mulig å skrive nubisk av det påfølgende nubiske kongedømme.
Riket dyrket også sørlige egyptiske guddommer som Apedemak, løvesønnen til Sekhmet (eller Bast avhengig av regionen). De fortsatte å dyrke egyptiske guddommer som ble brakt til dem, som Amon, Tefnut, Horus, Isis, Tot, og Satis, skjønt i en mindre grad.
Syklonsesongen for Australia-regionen 2008–2009

Syklonsesongen for Australia-regionen 2008-09 begynte offisielt den 1. november 2008 og varte frem til 30. april 2009. Statistisk sett dannes de fleste tropiske sykloner i Australia-regionen i denne perioden. «Syklonsesong» defineres forskjellig fra «syklonår»; «syklonåret» begynte 1. juli 2008 og varte til 30. juni 2009.
Syklonsesongen gjelder for alle områder sør for ekvator, øst for 90° Ø og vest for 160° Ø. Området omfatter Australia, Papua Ny-Guinea, vestlige deler av Saomonøyene, Øst-Timor og sørlige deler av Indonesia.
De tropiske syklonene i dette området overvåkes av fem varslingssentre (Tropical Cyclone Warning Centres, forkortet TDWC): Det australske Bureau of Meteorology i Perth, Darwin og Brisbane, TCWC Jakarta i Indonesia og TCWC Port Moresby i Papua Ny-Guinea. Varslingsbyrået Joint Typhoon Warning Centre utsteder uoffisielle varsler for regionen. Tropiske lavtrykk bemerkes med en «S» dersom de dannes vest for 135° Ø og en «P» dersom de dannes øst for 135° Ø.

Prognoser for sesongen

26. september 2008 utstedte den newzealandske etaten National Institute of Water & Atmospheric Research prognoser for syklonaktiviteten i hele det sørlige Stillehavet øst for 150° Ø. De forespeilet at man i sesongen 2008-09 ville se et gjennomsnittlig aktivitetsnivå, som betød at 8-10 tropiske sykloner med vindhastighet på over 18 m/s ville dannes øst for 150° Ø.
TCWC-byrået i Perth forutså 20. oktober 2008 at 5-7 tropiske sykloner ville dannes i deres ansvarsområde. Byrået meldte også om at kysten ville bli rammet minst to ganger og at risikoen for at en tropisk syklon ville dannes før jul var «over normalt høy». Det var også en «betydelig risiko» for at en syklon kom til å gjøre alvorlig skade på de nordvestlige delene av den australske kysten.
TCWC-byrået i Darwin ga også ut en prognose 20. oktober 2008 hvor de forutså at 2008-09-sesongen kom til å bli en «over gjennomsnittlig» sesong i Nordterritoriet. I en gjennomsnitssesong dannes det to-tre sykloner i TCWC Darwins ansvarsområde, som omfatter Carpenteriagulfen.  TCWC Darwin forutså også en viss sjanse for at en kraftigere tropisk syklon (kategori 3 eller større) kom til å dannes og at den syklon kom til å dannes i Timorsjøen før jul.
Interzone

Interzone er et britisk fantasy- og science fiction-tidsskrift som har blitt publisert siden 1982. Begge sjangrene er dekket i tidsskriftet, skjønt det er et større fokus på science-fiction-litteratur og -historier.
Flere forfattere har begynt sine karrierer i Interzone, for eksempel Stephen Baxter, Kim Newman, Alastair Reynolds og Greg Egan. Det er også en rekke etablerte forfattere som har publisert historier og verk i tidsskriftet, blant disse er Brian Aldiss, William Gibson, Christopher Priest og Ian Watson.
Cambridge Seven

Forberedelser i Storbritannia

De ble akseptert som misjonærer av Hudson Taylor og hans China Inland Mission, og skulle reise ut til Kina tidlig i februar 1885. Før utreisen dro de på en avskjedsreise for å tenne misjonsiver for Kina over hele landet, og det var under denne rundreisen de fikk tilnavnet The Cambridge Seven.
De besøkte universiteter i England og Skottland og holdt møter for studentene. Dronning Victoria fikk tilsendt et hefte med deres vitnesbyrd. Deres avreise ble fastholdt i boken "The Evangelisation of the World: A Missionary Band", som ble en bestseller. Deres innflytelse gjorde seg også gjeldende i USA, der den førte til dannelsen av Robert Wilders Student Volunteer Movement.
Alle syv var blitt gjenfødte vekkelseskristne og følte seg kalt til å spre det kristne budskap blant kineserne. De fleste av dem forble misjonærer eller tilknyttet misjonene for resten av livet. De var influert av Taylors bok "China's Spiritual Need and Claims".
Selv om deres tid sammen var kort, hjalp de til med å katapultere China Inland Mission fra en nærmest ukjent størrelse til en nærmest beklemmende prominens, slik at CIM og andre misjonsselskaper fikk en kraftig tilstrømning av misjonærkandidater. I 1885, da de syv dro til Kina, hadde CIM 163 misjonærer; dette fordoblet seg til 1890 og rakk opp til rundt 800 i 1900 – noe som da representerte en tredjedel av alle protestantiske misjonærer.